

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΝΟΜΟΣ ΞΑΝΘΗΣ |  |
| ΔΗΜΟΣ ΞΑΝΘΗΣ |  |
| Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ |  |

Αρ. Μελέτης: Π14/2019

ΔΑΠΑΝΗ ΠΡΟΜΗΘΕΙΑΣ: 24.428,00 €

Κ.Α. 02.30.7131.01

CPV: 34928400-2 (Αστικός εξοπλισμός)

CPV: 39522130-7 (Σκίαστρα)

**Προμήθεια και τοποθέτηση σκιάστρων στη**

**Δ.Ε. Ξάνθης και στεγάστρων αναμονής**

**λεωφορείων στη Δ.Ε. Σταυρούπολης**

*Περιεχόμενα:*

* Τεχνική Περιγραφή / Τεχνικές Προδιαγραφές
* Ενδεικτικός Προϋπολογισμός
* Συγγραφή Υποχρεώσεων
* Προϋπολογισμός Προσφοράς

Μάρτιος 2019

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ |  | ΜΕΛΕΤΗ:  Προμήθεια και τοποθέτηση σκιάστρων στη Δ.Ε. Ξάνθης και στεγάστρων αναμονής λεωφορείων στη Δ.Ε. Σταυρούπολης |

ΤΕΧΝΙΚΗ ΠΕΡΙΓΡΑΦΗ /

ΤΕΧΝΙΚΕΣ ΠΡΟΔΙΑΓΡΑΦΕΣ

Ο Δήμος Ξάνθης στο πλαίσιο αναβάθμισης του εξοπλισμού σε υπαίθριους κοινοχρήστους χώρους και των χώρους πρασίνου συνέταξε την παρούσα μελέτη για την προμήθεια και τοποθέτηση αστικού εξοπλισμού, ώστε τα υπό προμήθεια είδη, είτε να τοποθετηθούν καινούρια σε μέρη ελλειμματικά ως προς τον αντίστοιχο εξοπλισμό, είτε να αντικαταστήσουν φθαρμένα ή κατεστραμμένα παρόμοια υλικά σε υπαίθριους χώρους.

Η προμήθεια περιλαμβάνει στέγαστρα αναμονής λεωφορείων και σκίαστρα (κιόσκια) με σκοπό την κάλυψη βασικών λειτουργικών αναγκών στις περιοχές εγκατάστασης.

**ΣΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΠΟΥ ΑΚΟΛΟΥΘΟΥΝ ΠΕΡΙΓΡΑΦΟΝΤΑΙ ΤΑ ΣΤΟΙΧΕΙΑ ΤΟΥ ΑΣΤΙΚΟΥ ΕΞΟΠΛΙΣΜΟΥ:**

* ΣΤΕΓΑΣΤΡΟ ΑΝΑΜΟΝΗΣ ΛΕΩΦΟΡΕΙΟΥ ΜΕ ΠΑΓΚΑΚΙ

Μήκος 3,00m – Πλάτος 1,10m – Ύψος 2,35m

Αποτελείται από στέγαστρο και ενσωματωμένο παγκάκι από μεταλλική βάση και ξύλα.

Ισχυρή μεταλλική κατασκευή, με σκελετό από κοιλοδοκό 40x40 και πάχους 2,5mm διαμορφωμένη καμπυλωτά και προεκτεινόμενη 1,10m από τη βάση και σε ύψος 2,35m από το έδαφος.

Τα διαμορφωμένα τεμάχια δένονται μεταξύ τους ανά 1m με πλευρικά δεσίματα από κοιλοδοκό 20x40 σχηματίζοντας έτσι τη στάση. Η στάση καλύπτεται εξωτερικά με πολυκαρβονικό υλικό κυψελωτό πάχους 6mm.

Στο κάτω τμήμα της στάσης και εσωτερικά προσαρμόζεται το παγκάκι μήκους 2,94m.

Περιλαμβάνει: Δύο μεταλλικές βάσεις και τρία ξύλα για κάθισμα και ένα για πλάτη.

Οι μεταλλικές βάσεις είναι κατασκευασμένες από Π 50x25mm και δύο κόντρες από χαλυβδοέλασμα 40x40mm. Τα ξύλα είναι σουηδικά Α΄ ποιότητας διαστάσεων 12x3,5cm.

Όλα τα ξύλινα μέρη είναι βαμμένα ηλεκτροστατικά για αντοχή σε εξωτερικό χώρο, με χρώματα υδατοδιαλυτά μη τοξικά και μη αναφλέξιμα σύμφωνα με τις προδιαγραφές τις ευρωπαϊκής ένωσης.

Τα μεταλλικά μη ανοξείδωτα στοιχεία που χρησιμοποιούνται (αλυσίδες, βίδες κλπ.) είναι από χάλυβα θερμογαλβανισμένο όπως προδιαγράφεται και τα χρώματα υδατοδιαλυτά μη τοξικά και μη αναφλέξιμα σύμφωνα με τις προδιαγραφές τις ευρωπαϊκής ένωσης.

Το κυψελωτό πολυκαρβονικό αποτελείται από φωτοδιαπερατό επίπεδο πολυκαρβονικό φύλλο πολλαπλών τοιχωμάτων για εξωτερική χρήση με προστασία UV.

* ΚΙΟΣΚΙ ΤΕΤΡΑΓΩΝΟ

Μήκος 3,10m – Πλάτος 3,10m – Ύψος 3,00m

Αποτελείται από κάθετες κολώνες, πάγκους, σκεπή και δικτυωτά.

Οι κάθετες κολώνες είναι 4 με διαστάσεις 11x11x220cm. Στη βάση κάθε κολώνας υπάρχουν χαλύβδινα πέλματα για τη στερέωση στο μπετόν.

Οι πάγκοι είναι τρεις. Οι δύο μήκους 262cm και ο ένας μήκους 240cm, τοποθετούνται περιμετρικά στο εσωτερικό της κατασκευής και συνδέονται με τις κάθετες κολώνες. Ο καθένας αποτελείται από τρία ξύλα καθίσματος και δύο πλάτης διατομής 5x10cm.

Η σκεπή αποτελείται από δύο ορθογώνια πλαίσια ενωμένα σε σχήμα Λ. Κάθε πλαίσιο με διαστάσεις 300x200cm. κατασκευάζεται από ξύλα διατομής 5x10cm. Η σκεπή καλύπτεται από σανίδες διαστάσεων 2x10x310cm τοποθετημένες με τρόπο που η μία να σκεπάζει την άκρη της άλλης. Σε κάθε μετώπη τοποθετείται κορνίζα διαστάσεων 2x10x210cm.

Τα δικτυωτά τοποθετούνται στην είσοδο και στο πίσω μέρος του κιοσκιού. Ο σκελετός είναι από ισοσκελή τρίγωνα με βάση 300cm και πλευρές 200cm. Κατασκευάζεται από ξύλα διατομής 5x10cm. Το εσωτερικό των τριγώνων καλύπτεται με κομμάτια από πλακάζ θαλάσσης διατομής 1Χ3,5cm. Τοποθετούνται παράλληλα και κάθετα προς τη βάση των τριγώνων έτσι ώστε να δημιουργούν ανοίγματα.

Οι βίδες και τα στριφώνια είναι γαλβανιζέ.

Η ξυλεία που χρησιμοποιείται είναι σουηδική Α’ ποιότητας και οι κολώνες είναι τρικολλητές για την αποφυγή στρεβλώσεων ή ρωγμών.

Τα ξύλα βάφονται ηλεκτροστατικά με ειδικό κηρώδες συντηρητικό και στη συνέχεια με αδιάβροχο ελαστικό βερνίκι.

Ο κατασκευαστής θα πρέπει να έχει σε εφαρμογή σύστημα διαχείρισης ποιότητας, σύμφωνα με τις απαιτήσεις του διεθνούς προτύπου ΕΛΟΤ ΕΝ ISO 9001 (σε ισχύ), με πεδίο εφαρμογής την κατασκευή, εμπορία και συντήρηση μεταλλικών και ξύλινων δομών και προϊόντων.

Οι εργασίες συναρμολόγησης, των προς προμήθεια στεγάστρων αναμονής λεωφορείων και σκίαστρων θα γίνουν από τον ανάδοχο, χωρίς καμία επιπλέον επιβάρυνση για το Δήμο.

Οι εργασίες τοποθέτησης του εξοπλισμού θα γίνουν από τον ανάδοχο σε σημεία που θα υποδείξει ο Δήμος Ξάνθης.

Ο προϋπολογισμός της παραπάνω προμήθειας ανέρχεται στο ποσό των 24.428,00 ευρώ, συμπεριλαμβανομένου Φ.Π.Α. και θα καλυφθεί από πιστώσεις ιδίων πόρων. Στην τιμή περιλαμβάνονται η προμήθεια και μεταφορά του αστικού εξοπλισμού και όλων των απαιτούμενων μικροϋλικών που απαιτούνται για την έντεχνη τοποθέτησή του, ώστε να παραδοθεί έτοιμος προς χρήση.

Για την εκτέλεση της προμήθειας έχει προβλεφθεί αντίστοιχη πίστωση, στον προϋπολογισμό του Δήμου οικονομικού έτους 2019 στον Κ.Α. 02.30.7131.01.

Η διαδικασία της προμήθειας του αστικού εξοπλισμού προβλέπεται να εκτελεστεί σύμφωνα με τις διατάξεις του Ν. 4412/2016.

**Ξάνθη, 15/03/2019**

|  |  |
| --- | --- |
| Ο συντάξας  ΧΑΤΖΗΑΝΤΩΝΙΟΥ ΚΥΡΙΑΚΗ | **ΘΕΩΡΗΘΗΚΕ**  Η Προϊσταμένη της Δ/νσης  Διοικητικών Υπηρεσιών  ΤΖΑΝΟΓΛΟΥ ΚΑΛΛΙΟΠΗ |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ |  | ΜΕΛΕΤΗ:  Προμήθεια και τοποθέτηση σκιάστρων στη Δ.Ε. Ξάνθης και στεγάστρων αναμονής λεωφορείων στη Δ.Ε. Σταυρούπολης |

ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΕΙΔΟΣ ΜΟΝΑΔΑΣ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ**  **(€)** | **ΔΑΠΑΝΗ**  **(€)** |
| 1. | **Στέγαστρο αναμονής λεωφορείου με παγκάκι** | ΤΕΜ. | 10 | 850,00 | 8.500,00 |
| Προμήθεια και εργασία πλήρους τοποθέτησης. |
| 2. | **Κιόσκι τετράγωνο** | ΤΕΜ. | 7 | 1.600,00 | 11.200,00 |
| Προμήθεια και εργασία πλήρους τοποθέτησης. |
|  |  |  |  |  |  |
|  |  | Μερικό Σύνολο : | | | 19.700,00 |
|  |  | Πίστωση ΦΠΑ 24% : | | | 4.728,00 |
|  |  |  |  |  |  |
|  |  | **ΣΥΝΟΛΟ :** | | | **24.428,00** |

*Η αναφερόμενη τιμή διαμορφώνεται μετά από έρευνα στις τρέχουσες τιμές εμπορίου σε αντίστοιχα είδη και περιλαμβάνει την τιμή μεταφοράς - παράδοσης και την εγκατάσταση στην οριστική θέση, μαζί με όλα τα υλικά ή μικρό-υλικά, των υπό προμήθεια προϊόντων.*

**Ξάνθη, 15/03/2019**

|  |  |
| --- | --- |
| Ο συντάξας  ΧΑΤΖΗΑΝΤΩΝΙΟΥ ΚΥΡΙΑΚΗ | **ΘΕΩΡΗΘΗΚΕ**  Η Προϊσταμένη της Δ/νσης  Διοικητικών Υπηρεσιών  ΤΖΑΝΟΓΛΟΥ ΚΑΛΛΙΟΠΗ |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ |  | ΜΕΛΕΤΗ:  Προμήθεια και τοποθέτηση σκιάστρων στη Δ.Ε. Ξάνθης και στεγάστρων αναμονής λεωφορείων στη Δ.Ε. Σταυρούπολης |

ΣΥΓΓΡΑΦΗ ΥΠΟΧΡΕΩΣΕΩΝ

**Άρθρο 1ο : Αντικείμενο συγγραφής**

Ο Δήμος Ξάνθης στο πλαίσιο αναβάθμισης του εξοπλισμού σε υπαίθριους κοινοχρήστους χώρους και των χώρους πρασίνου συνέταξε την παρούσα μελέτη για την προμήθεια και τοποθέτηση αστικού εξοπλισμού, ώστε τα υπό προμήθεια είδη, είτε να τοποθετηθούν καινούρια σε μέρη ελλειμματικά ως προς τον αντίστοιχο εξοπλισμό, είτε να αντικαταστήσουν φθαρμένα ή κατεστραμμένα παρόμοια υλικά σε υπαίθριους χώρους.

Η προμήθεια περιλαμβάνει στέγαστρα αναμονής λεωφορείων και σκίαστρα (κιόσκια) με σκοπό την κάλυψη βασικών λειτουργικών αναγκών στις περιοχές εγκατάστασης.

**Άρθρο 2ο : Ισχύουσες διατάξεις**

Η προμήθεια θα πραγματοποιηθεί σύμφωνα με τις εξής διατάξεις:

Του Ν.4412/16 (ΦΕΚ 147/08.08.2016 τεύχος Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ».

Το Ν.3463/8-6-2006 (ΦΕΚ 114 Α’) «Κύρωση του Κώδικα Δήμων και Κοινοτήτων».

Το Ν.2307/ΦΕΚ 13 Α’/15-6-1995 «Προσαρμογή νομοθεσίας αρμοδιότητας Υπουργείου Εσωτερικών στις διατάξεις για τη Νομαρχιακή Αυτοδιοίκηση και άλλες διατάξεις».

Το N.3852/ΦΕΚ 87 Α’/7-6-2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».

Το N.3861/ΦΕΚ 112 Α’/13-7-2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».

Το Π.∆. 166/2003 (ΦΕΚ 138 Α’/5-6-2003) «Προσαρμογή της ελληνικής νομοθεσίας στην οδηγία 2000/35 της 296-2000 για την καταπολέμηση των καθυστερήσεων στις εμπορικές συναλλαγές».

Την Υ.Α. Π1/2390/16-10-2013 (ΦΕΚ 2677/Β/21-10-2013) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)».

Την με αριθμ. πρωτ. Π1/542/ 4/3/ 2014 (ΑΔΑ: ΒΙΚΤΦ-ΠΨ5) εγκυκλίου με θέμα «Ενημέρωση για το Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ)».

**Άρθρο 3ο : Τρόπος εκτέλεσης της προμήθειας**

Η ανάθεση της προμήθειας θα γίνει σύμφωνα με το άρθρο 118 του Ν. 4412 / 2016.

**Άρθρο 4ο : Συμβατικά στοιχεία**

Τα συμβατικά στοιχεία κατά σειρά ισχύος είναι:

α. Προϋπολογισμός Μελέτης

β. Συγγραφή Υποχρεώσεων

γ. Τεχνική Περιγραφή – Τεχνικές Προδιαγραφές

**Άρθρο 5ο : Χρόνος παράδοσης της προμήθειας**

Η διαδικασία της προμήθειας και τοποθέτησης του συνθετικού χλοοτάπητα θα πρέπει να ολοκληρωθεί σε διάστημα 60 ημερών από την υπογραφή της σύμβασης.

**Άρθρο 6ο : Υποχρεώσεις του εντολοδόχου**

Ο ανάδοχος είναι υποχρεωμένος να διαθέσει το κατάλληλο προσωπικό και τα μέσα για την εκτέλεση της σύμβασης και ευθύνεται για την καλή και σωστή εκτέλεση όποιων εργασιών απαιτούνται για την ολοκλήρωσή της.

Ο ανάδοχος έπειτα από την ολοκλήρωση των εργασιών τοποθέτησης οφείλει να παραδώσει στην επιβλέπουσα υπηρεσία του Δήμου τον αστικό εξοπλισμό έτοιμο προς χρήση.

**Άρθρο 7ο : Υποχρεώσεις του εντολέα**

Οι υπηρεσίες του Δήμου υποχρεούνται να παρέχουν κάθε απαραίτητη πληροφορία και πρόσβαση στον ανάδοχο.

**Άρθρο 8ο : Ανωτέρα βία**

Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας. Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.

**Άρθρο 9ο : Αναθεώρηση τιμών**

Οι τιμές δεν υπόκειται σε καμία αναθεώρηση για οποιοδήποτε λόγο και αιτία και παραμένουν σταθερές και αμετάβλητες καθ΄ όλη την διάρκεια ισχύος της εντολής.

**Άρθρο 10ο : Τρόπος πληρωμής**

Για την υλοποίηση της παραπάνω προμήθειας η αμοιβή του εντολοδόχου καθορίζεται σε **24.428,00 ευρώ** συμπεριλαμβανομένου του ΦΠΑ 24%.

Η εξόφληση της συνολικής συμβατικής αξίας προς τον ανάδοχο θα γίνει μετά την υπογραφή του σχετικού Πρωτοκόλλου από την αρμόδια Επιτροπή Παραλαβής, με χρηματικό ένταλμα πληρωμής που θα συνοδεύεται από τα νόμιμα δικαιολογητικά.

Όλα τα δικαιολογητικά πληρωμής ελέγχονται από την αρμόδια υπηρεσία του Δήμου Ξάνθης.

**Άρθρο 11ο : Φόροι, τέλη, κρατήσεις**

Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν σύμφωνα με την κείμενη νομοθεσία.

**Άρθρο 12ο : Επίλυση διαφορών**

Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.

**Ξάνθη, 15/03/2019**

|  |  |
| --- | --- |
| Ο συντάξας  ΧΑΤΖΗΑΝΤΩΝΙΟΥ ΚΥΡΙΑΚΗ | **ΘΕΩΡΗΘΗΚΕ**  Η Προϊσταμένη της Δ/νσης  Διοικητικών Υπηρεσιών  ΤΖΑΝΟΓΛΟΥ ΚΑΛΛΙΟΠΗ |

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ |  | ΜΕΛΕΤΗ:  Προμήθεια και τοποθέτηση σκιάστρων στη Δ.Ε. Ξάνθης και στεγάστρων αναμονής λεωφορείων στη Δ.Ε. Σταυρούπολης |

ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΕΙΔΟΣ ΜΟΝΑΔΑΣ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ**  **(€)** | **ΔΑΠΑΝΗ**  **(€)** |
| 1. | **Στέγαστρο αναμονής λεωφορείου με παγκάκι** | ΤΕΜ. | 10 |  |  |
| Προμήθεια και εργασία πλήρους τοποθέτησης. |
| 2. | **Κιόσκι τετράγωνο** | ΤΕΜ. | 7 |  |  |
| Προμήθεια και εργασία πλήρους τοποθέτησης. |
|  |  |  |  |  |  |
|  |  | Μερικό Σύνολο : | | |  |
|  |  | Πίστωση ΦΠΑ 24% : | | |  |
|  |  |  |  |  |  |
|  |  | **ΣΥΝΟΛΟ :** | | |  |

Ξάνθη, …… - …… - 2019

Ο ΠΡΟΣΦΕΡΩΝ